  Майя Бывальцева 3-тӥ коньывуонэ Удмуртиысь коронавирус инфекциен черлан 115 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Ижкарын 59 выль черламъёсты пусйизы, Дэри ёросын - 10, Глазкарын – укмыс, Можгаын – тямыс, Сарапулын – вить, Красногорск ёросын – ньыль, Сарапул, Можга ёросъёсын – быдэн куинь, Кез, Грак, Алнаш, Яр ёросъёсын – быдэн кык, Ува, Сюмси, Сьӧлта, Камбарка, Вавож но Балезино ёросъёсын – быдэн одӥг. 68 адями йӧназ. Куинь мурт кулӥз – 61 но 68 аресъем кышномуртъёс но 64 аресъем воргорон Туннэ нуналлы элькунын коронавирус инфекциен черлан 5 сюрс 709 учыр лабораториосын зэматэмын. 3 сюрс 904 адями йӧназ, 100 мурт кулӥз. Та дыре 73-езлэн висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  